Dyglinės
Dyglinės (Gasterosteidae) – dygliažuvių (Gasterosteiformes) būrio žuvų šeima, paplitusi beveik visame šiauriniame pusrutulyje. Gyvena gėlame arba netoli kranto esančiame jūros vandenyje. Tai nedidelės žuvelės, kurių kūno ilgis 3,5-20 cm. Kūnas iš šonų plokščias, verpstiškas. Uodeginė kūno dalis plona, dažniausiai su šoniniu kyliu. Kūnas apaugęs kaulinėmis plokštelėmis. Prieš nugarinį peleką būna 3-16 dyglių. Pilviniuose pelekuose yra 1 ar daugiau kietų spindulių. Patelė ikrus išneršia į lizdą. Jį saugo patinas. Lietuvoje randamos šios rūšys: Devynspyglė dyglė (Pungitius pungitius) Jūrinė dyglė, arba stegis (Spinachia spinachia) Trispyglė dyglė (Gasterosteus aculeatus). Pav. Šeimoje yra 5 gentys ir 16 rūšių.